Na temelju članka 14. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku u 2023. godini (KLASA: 022-03/23-07/02, URBROJ: 50301-29/23-23-2, od 8. veljače 2023.god.) i članka 57. Statuta Općine Kloštar Ivanić („Glasnik Zagrebačke županije“ broj 13/21), općinski načelnik Općine Kloštar Ivanić, dana 24.02.2023. godine donosi

**P L A N**

**aktivnog uključenja svih subjekata zaštite od požara**

**na području Općine Kloštar Ivanić u** **protupožarnoj sezoni u 2023. godini**

**Članak 1.**

Ovim Planom utvrđuju se svi subjekti zaštite od požara na području Općine Kloštar Ivanić koji su uključeni u protupožarnu sezonu 2023. godine, odnosno koji su izvršitelji zadataka temeljem Plana operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2023. godini na području Općine Kloštar Ivanić, Plana motrenja, čuvanja i ophodnje građevina i površina za koje prijeti opasnost od nastajanja i širenja požara na području Općine Kloštar Ivanić u 2023. godini i Plana korištenja teške građevinske mehanizacije za žurnu izradu protupožarnih prosjeka i probijanja protupožarnih putova na području Općine Kloštar Ivanić u 2023. godini.

**Članak 2.**

Subjekti zaštite od požara na području Općine Kloštar Ivanić uključeni u protupožarnu sezonu 2023. godine su:

* Općina Kloštar Ivanić,
* DVD Kloštar Ivanić,
* DVD Bešlinec,
* DVD Čemernica Lonjska,
* DVD Križci,
* DVD Lipovec Lonjski,
* DVD Obreška,
* DVD Sobočani,
* Stožer civilne zaštite Općine Kloštar Ivanić,
* vlasnici odnosno posjednici privatnih šuma i šumskih površina,
* tvrtke i vlasnici koji posjeduju tešku građevinsku mehanizaciju za žurnu izradu protupožarnih prosjeka i probijanja protupožarnih putova na području Općine,
* pravni subjekti iz Plana motrenja, čuvanja i ophodnje građevina i površina za koje prijeti opasnost od nastajanja i širenja požara,
* Hrvatske šume – UŠP Zagreb – Šumarija Zagreb,
* Policijska postaja Ivanić - Grad.

**Članak 3.**

 Subjekti zaštite od požara iz članka 2. ovoga Plana uključeni su u protupožarnu sezonu 2023. godine izvršenjem zadataka iz Planova navedenih u članku 1. ovog Plana.

**Članak 4.**

Ovaj Plan stupa na snagu danom donošenja.

KLASA: 245-01/23-01/01

URBROJ: 238-14-02-23-8

Kloštar Ivanić, 24.02.2023.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović