Na temelju članka 14. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku i 2023. godini (KLASA: 022-03/23-07/02, URBROJ: 50301-29/23-23-2, od 8. veljače 2023.god.) i članka 57. Statuta Općine Kloštar Ivanić („Glasnik Zagrebačke županije“ broj 13/21), općinski načelnik Općine Kloštar Ivanić, dana 24.02.2023. godine donosi

**Plan rada Stožera civilne zaštite Općine Kloštar Ivanić**

**za požarnu sezonu 2023. godine**

Članak 1.

Ovim Planom definiraju se aktivnosti Stožera civilne zaštite Općine Kloštar Ivanić u 2023. godini s planom aktivnosti za požarnu sezonu.

| **R.BR.** | **ZADAĆA/AKTIVNOST** | **ROK IZVRŠENJA** |
| --- | --- | --- |
|  | Održati 2 sjednice Stožera civilne zaštite tijekom 2023. godine (na početku i na kraju požarne i turističke sezone) | Ožujak 2023.  Studeni 2023. |
|  | Usvojiti Plan rada Stožera civilne zaštite Općine Kloštar Ivanić s planom rada za požarnu sezonu u 2023. godini | Ožujak 2023. |
|  | Razmatranje i predlaganje Plana operativne primjene Programa aktivnosti u provedbi posebnih mjera zaštite od požara od interesa za RH u 2023. godini na području Općine Kloštar Ivanić | Ožujak 2023. |
|  | Razmatranje i usvajanje Plana aktivnog uključenja svih subjekata zaštite od požara na području Općine Kloštar Ivanić u protupožarnoj sezoni u 2023. godini | Ožujak 2023. |
|  | Razmatranje i usvajanje Plana korištenja teške građevinske mehanizacije za žurnu izradu protupožarnih prosjeka i probijanja protupožarnih putova na području Općine Kloštar Ivanić u 2023. godini | Ožujak 2023. |
|  | Razmatranje i usvajanje Plana motrenja, čuvanja i ophodnje građevina i površina za koje prijeti opasnost od nastajanja i širenja požara na području Općine Kloštar Ivanić u 2023. godini | Ožujak 2023. |
|  | Razmatranje i usvajanje Financijskog plana za provođenje zadaća tijekom požarne sezone u 2023. godini | Ožujak 2023. |
|  | Predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara sukladno odredbama Plana intervencija kod velikih požara otvorenoga prostora na teritoriju Republike Hrvatske („Narodne novine“, broj 25/01) | Ožujak 2023. |
|  | Obaviti provjere, pripremu i izvršiti procjenu spremnosti svih sudionika u izvršavanju zadaća civilne zaštite u požarnoj sezoni 2023. godini | Svibanj 2023. |
|  | Izvješćivanje i analiza protekle požarne te predlaganje mjera za poboljšanje sustava civilne zaštite na području Općine Kloštar Ivanić | Studeni 2023. |
|  | Ostale aktivnosti i poslovi vezano za pitanja civilne zaštite na području Općine Kloštar Ivanić | Kontinuirano |

Članak 2.

Stručne, administrativne i tehničke poslove za potrebe Stožera obavljat će Jedinstveni upravni odjel Općine Kloštar Ivanić.

Članak 3.

Ovaj Plan stupa na snagu danom donošenja.

KLASA: 245-01/23-01/01

URBROJ: 238-14-02-23-12

Kloštar Ivanić, 24.02.2023.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović