 Na temelju članka 14. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku i 2023. godini (KLASA: 022-03/23-07/02, URBROJ: 50301-29/23-23-2, od 8. veljače 2023.god.) i članka 57. Statuta Općine Kloštar Ivanić („Glasnik Zagrebačke županije“ broj 13/21), općinski načelnik Općine Kloštar Ivanić, dana 24.02.2023. godine donosi

**P L A N**

# ****MOTRENJA, ČUVANJA I OPHODNJE GRAĐEVINA****

**I POVRŠINA ZA KOJE PRIJETI OPASNOST**

**OD NASTAJANJA I ŠIRENJA POŽARA**

**Članak 1.**

Ovim Planom određuju se građevine i površine za koje prijeti opasnost od nastajanja i širenja požara na području Općine Kloštar Ivanić, a posebno poljoprivredne površine za vrijeme žetve i vršidbe, kao i šumske površine za vrijeme ljetnog perioda te mjere motrenja, čuvanja i ophodnje navedenih građevina i površina.

**Članak 2.**

Planom se određuje i zabrana nekontroliranog i neovlaštenog pristupa i boravka na navedenim površinama i građevinama.

**Članak 3.**

Građevine i površine na području Općine Kloštar Ivanić za koje prijeti opasnost od nastajanja i širenja požara su:

* INA d.d. Zagreb, Radilište Šumećani – sabirna stanica Kloštar i bušotine,
* benzinska pumpa INA d.d. u Kloštar Ivaniću,
* Osnovna škola Kloštar Ivanić,
* zgrada Općine Kloštar Ivanić,
* individualne poljoprivredne površine,
* šume i šumske površine pod upravom Hrvatskih šuma,
* privatne šume i šumske površine.
* mjerno redukcijska stanica Kloštar,
* EKO FLOR PLUS d.o.o.

**Članak 4.**

Motrenje, čuvanje i ophodnju građevina i površina iz članka 3. provode službe zaštite u pravnim osobama, ophodnje Hrvatskih šuma – Šumarija Čakovec, Vatrogasna zajednica Općine Kloštar Ivanić s pripadajućim DVD -ima s područja Općine Kloštar Ivanić i komunalni redar Općine Kloštar Ivanić.

Članak 5.

Za građevine i površine iz članka 3. ovog Plana trebaju se poduzeti slijedeće mjere preventivne zaštite, motrenja, čuvanja i ophodnje:

* poduzimanje mjera za dovođenje i održavanje u ispravnom stanju postrojenja, instalacija i uređaja kao njihov tehnički pregled,
* uklanjanje otpada iz zatvorenih i otvorenih prostora koji je nastao u procesu proizvodnje i odlaganja istoga na posebno za to određeno mjesto,
* uklanjanje suvišnih predmeta iz prostorija koji mogu predstavljati opasnost za nastajanje i širenje požara ili koji onemogućavaju brzi izlazak iz ugroženih područja,
* održavanje i omogućavanje brzog pristupa vanjskim hidrantima,
* održavanje slobodnog pristupa vatrogasnim aparatima i uređajima,
* dovođenje u ispravno stanje postojeće vatrogasne opreme i sredstava za gašenje požara te postavljanje istih za na to određena mjesta,
* izvođenje odgovarajućih uređaja i instalacija za dojavu i gašenje požara,
* osiguravanje vatrogasnih dežurstava u vanjskim prostorima.

Uz preventivne mjere navedene u prethodnom stavku svi sudionici zaduženi za provedbu istih dužni su poduzimati i mjere čuvanja te organiziranja motriteljsko - dojavnih službi opremljenih s odgovarajućim sredstvima, opremom i ljudstvom za gašenje požara.

Sredstva za provedbu planova motrenja dojavnih službi osigurat će pravne osobe iz članka 4. koje su vlasnici ili korisnici površine ili građevine kojima upravljaju, dok se sredstva za istu namjenu za fizičke osobe osiguravaju u Proračunu Općine Kloštar Ivanić ako će biti osigurana sredstva.

**Članak 6.**

Ovaj Plan stupa na snagu danom donošenja.

KLASA: 245-01/23-01/01

URBROJ: 238-14-02-23-10

Kloštar Ivanić, 24.02.2023.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović