Na temelju članka 14. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku i 2023. godini (KLASA: 022-03/23-07/02, URBROJ: 50301-29/23-23-2, od 8. veljače 2023.god.) i članka 57. Statuta Općine Kloštar Ivanić („Glasnik Zagrebačke županije“ broj 13/21), općinski načelnik Općine Kloštar Ivanić, dana 24.02.2023. godine donosi

**ODLUKU**

**o ustrojavanju Motriteljsko – dojavne službe**

# Članak 1.

Ovom Odlukom ustrojava se Motriteljsko – dojavna služba za područje Općine Kloštar Ivanić (u daljnjem tekstu: Služba), s ciljem pravovremenog otkrivanja i dojave požara na području Općine Kloštar Ivanić u razdoblju od 1. lipnja do 30. rujna tekuće godine u vrijeme vrlo velike i velike opasnosti od nastanka požara.

Članak 2.

Motrenje, ophodnju i dojavu u smislu članka 1. ove Odluke provode:

* DVD Kloštar Ivanić,
* DVD Bešlinec,
* DVD Čemernica Lonjska,
* DVD Križci,
* DVD Lipovec Lonjski,
* DVD Obreška,
* DVD Sobočani,
* Službe zaštite u pravnim osobama s povećanom opasnošću za nastajanje i širenje požara,
* Ophodnje i motritelji Hrvatskih šuma d.o.o. – UŠP Zagreb – Šumarije Zagreb,
* Općina Kloštar Ivanić – Komunalni redar.

Članak 3.

Radi provedbe mjera iz članka 1. ove odluke, DVD Kloštar Ivanić, DVD Bešlinec, DVD Čemernica Lonjska, DVD Križci, DVD Lipovec Lonjski, DVD Obreška, DVD Sobočani i Komunalni redar Općine Kloštar Ivanić, u dane kada je proglašena vrlo velika ili velika opasnost za nastajanje i širenje šumskih požara, organizira se stalno dežurstvo u vremenu od:

* 14:00 – 20:00 sati radnim danom i subotom,
* 10:00 – 20:00 sati nedjeljom i blagdanima.

Članak 4.

U slučaju požara, dojave se vrše na brojeve telefona županijskog Vatrogasnog operativnog centra (ŽVOC) Zagrebačke županije **193** ili MUP – Područni ured civilne zaštite Zagreb **112** (Županijski centar 112).

Osim u ŽVOC – u i Županijskom centru 112, dežurstvo se organizira i u DVD – u Kloštar Ivanić u vremenu od:

* 00:00 – 24:00 sata.

Dojava požara DVD – u Kloštar Ivanić obavlja se na broj telefona vatrogasnog zapovjednika: 091-2889-036.

Dojave koje zaprimi DVD Kloštar Ivanić i Županijski centar 112 prosljeđuju se u ŽVOC koji angažira potrebne snage za gašenje požara te kontinuirano izvješćuje Županijski centar 112 i PU Zagrebačku, a prema potrebi i druge službe.

Članak 5.

Ova Odluka stupa na snagu danom donošenja.

KLASA: 245-01/23-01/01

URBROJ: 238-14-02-23-7

Kloštar Ivanić, 24.02.2023.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović