Na temelju članka 14. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku i 2023. godini (KLASA: 022-03/23-07/02, URBROJ: 50301-29/23-23-2, od 8. veljače 2023.god.) i članka 57. Statuta Općine Kloštar Ivanić („Glasnik Zagrebačke županije“ broj 13/21), općinski načelnik Općine Kloštar Ivanić dana 28.02.2023. godine donosi

**GODIŠNJI PLAN ČIŠĆENJA CESTOVNOG POJASA**

**OD LAKO ZAPALJIVIH TVARI**

**NA NERAZVRSTANIM CESTAMA OPĆINE KLOŠTAR IVANIĆ**

# Članak 1.

Godišnji plan čišćenja cestovnog pojasa od lako zapaljivih tvari na nerazvrstanim cestama Općine Kloštar Ivanić (u daljnjem tekstu: Plan), izrađen je temeljem obaveze Općine Kloštar Ivanić za donošenje plana čišćenja cestovnog pojasa od lako zapaljivih tvari, odnosno onih tvari koje mogu izazvati požar ili omogućiti/olakšati njegovo širenje, uz javne prometnice koje prolaze ugroženim područjem te pri tome osobitu pažnju usmjeriti na cestovne pravce lokalnog značaja koje prolaze poljoprivrednim površinama te cestama koje su tijekom turističke sezone pojačano opterećene prometom.

Obavezna izrade Plana proizlazi iz Programa aktivnosti u provedbi posebnih mjera zaštite od požara od interesa za Republiku Hrvatsku u 2023. godinu koji je objavljen na službenoj Internet stranici Hrvatske vatrogasne zajednice.

Općina Kloštar Ivanić dužna je provoditi redovna čišćenja cestovnom pojasa temeljem Plana te ga, odmah po donošenju, dostaviti Ministarstvu mora, prometa i infrastrukture, Hrvatskoj vatrogasnoj zajednici te Vatrogasnoj zajednici Zagrebačke županije i MUP – Ravnateljstvo civilne zaštite – Područni ured civilne zaštite Zagreb.

# Članak 2.

# IZVRŠITELJI ZADATAKA I SUDIONICI

Za realizaciju Plana, u okviru planiranih sredstva redovitog održavanja zelenih površina na području Općine Kloštar Ivanić za 2023. godinu zadužena je tvrtka Floralis d.o.o. s kojom Općina Kloštar Ivanić ima potpisan Ugovor o održavanju javnih zelenih površina na području Općine Kloštar Ivanić (KLASA: 363-01/23-01/10, URBROJ: 238-14-02-23-08, od 28.02.2023.)

Članak 3.

Financijska sredstva za provedbu ovog Plana osigurana su Proračunom Općine Kloštar Ivanić za 2023. godinu.

Članak 4.

DINAMIKA IZVRŠENJA

Nerazvrstane ceste na području Općine Kloštar Ivanić, u duljini 67,42 km', čistiti će se od lako zapaljivih tvari u požarnoj sezoni 2 puta mjesečno.

Članak 5.

Ovaj Plan stupa na snagu danom donošenja.

KLASA: 245-01/23-01/01

URBROJ: 238-14-02-23-13

Kloštar Ivanić, 28.02.2023.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović